નવી દિલ્હી, 16 ઓગસ્ટ : દેશમાં લોકસભા ચૂંટણી 2014 માટેનો માહોલ ગરમ છે. આવા સમયે ચૂંટણીઓ 2014ને બદલે અત્યારે યોજવામાં આવે તો કોણ સરકાર બનાવશે? તમે કહેશો કે મોદીનો પ્રભાવ છે એટલે એનડીએ સરકાર બનાવશે. પણ આ સર્વેક્ષણના પરિણામો અલગ સ્થિત સૂચવે છે. જી ના યુપીએ સરકાર પણ ફરી સત્તામાં નહીં આવે. આ વખતે ત્રીજા મોરચાની સરકાર રચાશે. ત્રીજા મોરચાની સરકાર બનાવવામાં ઉત્તરપ્રદેશની સમાજવાદી પાર્ટીની ભૂમિકા મહત્વની રહેશે. આ કારણે જ સપાના સુપ્રીમો મુલાયમ સિંહ પીએમ પદની સૌથી નજીક રહેશે.